Martí Mitjavila en format de trio actuarà a la Jazz Cava de Vic

Fri, 11 Apr 2025 16:30:00 +0000

Demà dissabte, el músic vigatà Martí Mitjavila (a la foto) actuarà a la Jazz Cava de Vic, en format de trio, i amb alguna peça que formarà part d'un disc que està preparant. Resident ara mateix a Amsterdam i després d'una estada a Nova York, el jove clarinetista i compositor ha trobat un forat a l'agenda per reunir-se a la seva ciutat natal amb el bateria Joan Casares i el guitarrista Camil Arcarazo, dos músics de la seva generació amb qui compartirà, un cop més, l'experiència de tocar a trio.