Mariona Sagarra: "A un cantant li recomano sempre fer escalfament de la veu abans de cantar"

Wed, 16 Apr 2025 16:20:00 +0000

Avui dimecres, 16 d'abril, es commemora el Dia Mundial de la Veu, que té com a objectiu conscienciar la població sobre la importància de cuidar la veu i de consultar amb l'otorrinolaringòleg en cas que apareguin problemes com la disfonia (pèrdua del timbre normal de la veu per trastorn funcional o orgànic de la laringe). I és que els trastorns de la veu afecten un cinc per cent de la població general i, en determinades professions, aquesta proporció pot ser molt més elevada, i requerir atenció mèdica. Per això, hem entrevistat la cantant compositora, comunicadora i terapeuta vocal Mariona Sagarra i el doctor Pedro Clarós (via telefònica), especialista de referència en otorrinolaringologia i metge consultor del Gran Teatre del Liceu, a més d'altres teatres, que tracta i ha tractat les grans veus de la lírica internacional, com les de Montserrat Caballé i Jaume Aragall, entre d'altres.