El Mas i Mas Festival programa més de 160 concerts a cinc espais de Barcelona

Fri, 11 Jun 2021 06:15:00 +0000

El Mas i Mas Festival aquest estiu tornarà a omplir de jazz, soul, flamenc i blues en directe la plaça Reial, el Teatre Coliseum i les sales Jamboree, Tarantos i Moog de Barcelona. Enguany el certamen ha programat més de 160 actuacions a cinc espais diferents, del 29 de juliol al 31 d'agost, i que inclouen propostes de gran format, com les de La Sra. Tomasa i El Colectivo (a la foto), el soulman Stephen Morrison i un doble concert al voltant del flamenc fusió: Chano Domínguez amb un elenc de músics joves i el guitarrista Chicuelo. Elisenda Bassas, directora artística del festival, ens n'ha donat tots els detalls.