El Palau de la Música Catalana celebrarà la vida a la nova temporada de concerts 2021-2022

Fri, 21 May 2021 16:30:00 +0000

La nova temporada del Palau de la Música Catalana, sota el lema "Celebrem la vida!", aplegarà més de 130 concerts que mantenen els objectius que ha posat en marxa en els últims anys la institució i revalida els projectes amb els compositors convidats a les dues últimes temporades. A més, té la intenció de confegir una oferta atractiva i retrobar músiques conegudes i, alhora, descobrir-ne de noves. Hi haurà catorze concerts amb grans orquestres i, entre els grans noms que passaran pel Palau els pròxims mesos, hi ha cantants com Lise Davidsen, Sonya Yoncheva, Philippe Jaroussky, Stéphane Degout, Franco Fagioli, Julia Lezhneva, Jakub Józef Orli¿ski i la parella Diana Damrau i Jonas Kaufmann. Joan Oller, director general del Palau de la Música, i Mercedes Conde, directora artística adjunta d'aquest equipament, exposen les cites imprescindibles de la pròxima temporada.