Tempus Trio: "Rebre el primer premi als Golden Classical Music Awards representa tancar una etapa"

Thu, 18 Apr 2024 16:40:00 +0000

El Tempus Trio i Nona Arola, presidenta de les Joventuts Musicals de Moià (la segona per l'esquerra a la foto), ens han parlat del concert número 500 d'aquesta entitat, que oferirà precisament el Tempus Trio. Justament la formació catalana, que és artista resident de les Joventuts Musicals de Moià, està celebrant el cinquè aniversari dalt dels escenaris. Per això, les Joventuts Musicals de Moià i el Tempus Trio celebraran aquestes dues efemèrides amb un concert extraordinari que tindrà lloc aquest dissabte, 20 d'abril, a l'Auditori de Sant Josep de Moià. A l'Instagram de @catalunyamusica veureu l'actuació en directe del Tempus Trio al nostre programa.