Hèctor Parra: "Amb la meva òpera 'Justice' hem fet un homenatge a les víctimes"

Mon, 22 Jan 2024 17:20:00 +0000

Hem entrevistat des de Ginebra el compositor català Hèctor Parra amb motiu de l'estrena mundial, aquest vespre, de la seva òpera "Justice", al Gran Teatre de Ginebra, amb la direcció musical de Titus Engel i la direcció escènica de Milo Rau, que es podrà veure fins al 28 de gener. Els intèrprets seran, en els papers principals, la soprano Axelle Fanyo, la mezzosoprano Katarina Bradic, el tenor Peter Tantsits, el baríton Willard White i el contratenor Serge Kakudji, entre d'altres, amb el Cor del Gran Teatre de Ginebra i l'Orquestra de la Suïssa Francòfona. El llibret de l'òpera explica la història real de l'accident que hi va haver el 20 de febrer del 2019 a la regió minera de Katanga, al sud de la República Democràtica del Congo, on un camió cisterna ple d'àcid sulfúric va bolcar i va matar 21 persones i en va ferir 7 greument.