Los Aurora: "Les primeres notes del Nocturn op. 55 en fa menor de Chopin són la cadència andalusa"

Wed, 03 Feb 2021 18:00:00 +0000

Avui hem convidat Pere Martínez i Max Villavecchia, cantant i pianista, respectivament, de Los Aurora, un grup de flamenc-jazz que està revolucionant l'escena musical d'aquí i de fora. La seva proposta atrevida i personal ha visitat sales i festivals de tot el món amb diferents gires internacionals que els han portat a tocar en diversos escenaris del Canadà, Corea del Sud, Xile, Rússia, Israel, Hongria, Alemanya i Polònia, entre altres països. Com a molts altres artistes, la pandèmia ha representat una pausa obligada que la banda ha aprofitat per fer evolucionar el seu projecte artístic. Precisament aquest divendres, 5 de febrer, actuen a la Sala 2 Oriol Martorell de L'Auditori de Barcelona per presentar un primer tast del seu segon àlbum, que veurà la llum aviat. Doncs amb ells hem parlat d'aquest nou disc que preparen i del seu concert a Barcelona. A la foto, Pere Martínez (a la dreta) i Max Villavecchia (a l'esquerra).