El 10è DeltaChamber Music Festival tindrà "Existir" com a lema

Fri, 04 Jul 2025 16:25:00 +0000

Del 21 de juliol al 3 d'agost, tindrà lloc en onze municipis de les Terres de l'Ebre la desena edició del DeltaChamber Music Festival. Per celebrar aquest primer aniversari rodó, la cita de la música de cambra que va néixer el 2016 a Amposta ha dissenyat la programació a l'entorn del lema "Existir", ja que el repertori recorrerà totes les etapes de la vida, des de cançons infantils fins a comiats, a través d'una gran varietat sonora: veu, piano, cordes i instruments de vent-fusta. Així ho explica una de les codirectores del DeltaChamber, la clarinetista Laura Ruiz Ferreres (a la foto).