The Ministers of Pastime actuarà dimecres dins del Festival Clàssics

Mon, 20 Nov 2023 16:00:00 +0000

La formació catalana oferirà un espectacle a l'església de Sant Felip Neri de Barcelona que parlarà del concepte d'anonimat. En aquesta cinquena edició del festival tot es vertebra al voltant de la immortalitat i les idees que hi tenen relació, i en el cas de l'espectacle que ens ocupa, s'ha pres l'epopeia anònima de Guilgameix per combinar-la amb peces de compositores que han caigut en l'oblit, i amb obres que fins i tot han arribat als nostres dies com a anònimes. N'hem parlat amb Joan Magrané, a representant de Joventuts Musicals de Catalunya, entitat que col·labora per segon cop amb el festival i amb Joan Seguí i Nacho Ramal, membres de The Ministers of Pastime.