El Gran Teatre del Liceu obre la temporada amb l'òpera "Ievgueni Oneguin", de Txaikovski

Mon, 25 Sep 2023 08:00:00 +0000

Aquesta obra és una de les primeres òperes serioses del compositor rus i està inspirada en la novel·la homònima de Puixkin, que està basada en una de les històries més conegudes de la literatura russa del segle dinou. L'obra tracta temes com la solitud, els desitjos incomplerts i les oportunitats perdudes. Estrenada el 1879 al Teatre del Conservatori de Moscou a càrrec d'un repartiment de cantants en formació, es va imposar ràpidament en el repertori i es troba entre els 15 o 20 títols imprescindibles. N'ha parlat en roda de premsa Víctor Garcia de Gomar, director artístic del Liceu, coliseu on, per cert, feia 25 anys que no s'hi representava aquest títol.