Sánchez i Bagaría graven l'últim volum de la integral de l'obra per a flauta i piano de Hummel

Wed, 10 Sep 2025 16:25:00 +0000

Aquest mes de setembre, el flautista Eduard Sánchez i el pianista Enrique Bagaría estan duent a terme l'enregistrament del tercer i últim volum de la integral de l'obra per a flauta i piano del pianista i compositor austríac Johann Nepomuk Hummel. Sánchez, professor de flauta del Conservatori Municipal de Música de Barcelona, va concebre la idea de manera espontània en un sopar posterior a un concert. Les seves ganes d'entrar a l'estudi d'enregistrament van sumar-se a les de descobrir un compositor, segons ell, injustament eclipsat. Ell mateix ens n'ha donat els detalls.