Montfort: "Cal donar més importància a la música que al físic, per això mai mostro la cara"

Fri, 18 Jun 2021 17:00:00 +0000

Montfort és un compositor, productor i multiinstrumentista que presenta el seu primer treball en solitari, "Cerca del suelo", publicat pel segell Satélite K per compartir emocions que tots hem sentit en algun moment de la nostra vida. Avui l'hem convidat al programa i ens ha explicat que ha dedicat l'àlbum a les dones que l'han vist evolucionar com a artista: la seva mare i les seves dues germanes. A més, ens ha interpretat en directe un dels temes que conté, "Al revés". Com que vol que el públic centri tota l'atenció en la seva música, Montfort no ensenya mai la cara i per això ens ha demanat expressament ser filmat d'esquena durant tota la seva interpretació (que podreu veure a l'instagram de Catalunya Música) i ser fotografiat només de les mans, sostenint la guitarra. L'àlbum té les col·laboracions de luxe de Sílvia Pérez Cruz, Judit Neddermann i Roxane Arnal, així com els músics Miquel Àngel Cordero, Gabriel Amargant i Pau Carbonell Font.