Carles Cases: "Quasi mai he posat títols als temes que he escrit"

Wed, 17 Nov 2021 17:20:00 +0000

El guardonat pianista i compositor català Carles Cases ens ha presentat el seu nou disc, "Minimal", que ha gravat amb una vintena de músics de corda de l'Orquestra de Cambra de Bulgària i que conté onze peces que formen una obra conjunta en què Cases fa una exploració de la música minimalista passada pel seu sedàs. A "Minimal" fa servir un llenguatge minimalista, combinat amb el rigor clàssic i estructures barroquitzants sense oblidar les línies jazzístiques, tot allunyant-se de la repetició per la repetició. Totes les melodies que inclou l'àlbum les va escriure a l'Havana en tres setmanes, però la irrupció de la pandèmia va fer que tot s'endarrerís i ara, per fi, el disc ha vist la llum. Un àlbum que, segons ha explicat ell mateix, ha pogut gravar a Sofia gràcies al finançament que li han proporcionat els seus amics.