Natsuko Sugao: "El procés de compondre és molt solitari i complex"

Mon, 15 Dec 2025 17:20:00 +0000

La trompetista i compositora Natsuko Sugao ens ha presentat el seu EP "NS Big Band Live", enregistrat en directe amb la seva big band el mes de juliol passat a L'Auditori de Barcelona. A "NS Big Band Live" podem escoltar dos dels originals que formen part de la suite "Impermanencia de los asuntos". És un avançament del seu pròxim treball discogràfic, que es publicarà l'any que ve i on Sugao explora les diferents textures que li ofereix aquest gran conjunt. L'ha gravat amb disset músics de gran talent de l'escena jazzística actual de la ciutat de Barcelona. Amb aquest treball Sugao es consolida com una de les compositores i arranjadores més destacades i alhora contribueix a actualitzar i reivindicar la música per big band a casa nostra.