Palau 100 presenta una nova temporada compromesa amb l'excel·lència i la música simfonicocoral

Fri, 03 Mar 2023 17:25:00 +0000

Un dels valors de la Fundació Orfeó Català-Palau de la Música Catalana, l'excel·lència, marca un any més la programació del cicle de concerts Palau 100, que la propera temporada inclou 12 concerts (deu en abonament i dos d'extraordinaris). La inauguració anirà a càrrec de l'Ensemble Pygmalion que dirigeix Raphael Pichon, que oferirà una versió particular del Rèquiem de Mozart, en què s'intercalaran altres obres del mateix compositor. També passarà per Palau 100 el nou director de la Simfònica de Londres, Antonio Pappano, amb aquesta orquestra, per oferir un programa amb una obra d'encàrrec i obres de Liszt i Strauss. Al mes de novembre, serà el torn de l'Orquestra Nacional de Lió, que actuarà al Palau dirigida per Nikolaj Znaider i al costat del solista de violí Pinchas Zukerman, que interpretarà aquest concert que sentim d'Edward Elgar. Joan Oller, director general del Palau, ha comentat, en roda de premsa, tota la programació de Palau 100 de la propera temporada.