Descobrim la programació musical del projecte multidisciplinari Elements

Tue, 27 Jun 2023 13:00:00 +0000

Cada cop són més nombroses les iniciatives amb una programació musical a l'aire lliure i amb ubicacions allunyades de l'entorn urbà. Avui anem a parar a un d'aquests projectes, en concret, a l'Alta Garrotxa: Elements és el nom d'un projecte artístic multidisciplinari, impulsat per un col·lectiu d'amants de l'art i la natura, i amb un centre d'operacions a la localitat de Sadernes. El projecte té una programació estable de música, de moment entre juliol i setembre, que enguany arrenca dissabte amb una actuació del cantautor barceloní Àlex Serra i continuarà amb altres propostes, com l'actuació de Pol Batlle i Rita Payés (a la foto). N'hem parlat amb Luciano Gutiérrez, membre de l'equip i programador del projecte Elements.