Els Amics de l'Òpera i la Sarsuela de Terrassa programen el "Don Giovanni" de Mozart

Tue, 02 Nov 2021 07:00:00 +0000

El proper cap de setmana, divendres i diumenge, el Teatre Principal de Terrassa acollirà dues funcions de l'òpera "Don Giovanni". Els organitzadors són els Amics de l'Òpera i la Sarsuela d'aquesta ciutat, que des de fa gairebé una dècada programa almenys un títol d'òpera cada any. Aquest serà el primer títol mozartià d'aquesta petita temporada, que fins ara s'havia dedicat majoritàriament a l'òpera italiana. N'hem parlat amb el seu coordinador general, Manuel Garcia.