Repasssem els actes centrals de l'Any Montserrat Torrent

Wed, 15 Apr 2026 16:30:00 +0000

L'Any Montserrat Torrent continua desplegant la seva agenda de concerts, actes i activitats, i avui, a dos dies que l'organista celebri els cent anys, pren molt sentit que ens centrem en els actes organitzats al voltant d'aquest aniversari. Aquests actes centrals de la commemoració que articula la Fundació Montserrat Torrent, són principalment tres: un concert, aquest vespre, de l'organista Susana García Lastra dins del cicle d'orgue de la Catedral de Barcelona; la inauguració al Museu de la Música de la mostra "Montserrat Torrent. A punt d'orgue"; i un concert d'homenatge amb una vintena d'organistes al Palau de la Música. La cita més immediata és, doncs, el concert de García Lastra, deixeble de Montserrat Torrent. N'han parlat en roda de premsa l'organista Juan de la Rubia, director del cicle, l'organista Susana García Lastra i Jordi Alomar, director del Museu de la Música.