Papió: "El públic que gaudeix d'un concert a la natura arriba a un estat de meditació col·lectiva"

Mon, 21 Apr 2025 23:00:00 +0000

La pianista i compositora Lídia Papió ens ha presentat el seu àlbum "Instint natural". És un viatge introspectiu, un conjunt de peces per a piano que ens porten a descobrir i reflexionar sobre els nostres instints i les emocions més profundes. Tamnbé és un homenatge a la bellesa, a la connexió amb nosaltres mateixos i al misteri de viure. Amb la natura com a mirall, cada peça d'aquest disc és una exploració de la geografia interna, d'allò que ens fa ser inevitablement humans. L'àlbum té la col·laboració en dos temes de la cantautora Lia Sampai i la violinista Margarida Olivé, i la direcció artística d'Inés Hernández. A més, Papió ens ha parlat dels concerts que ofereix enmig de la natura i ens ha fet una actuació musical en directe que veureu a la web del nostre programa i a la playlist de 3CatCultura a YouTube.