Sandra Rehder ens dona els detalls del seu nou projecte "La invisible belleza"

Tue, 04 Nov 2025 17:30:00 +0000

Ja fa molts anys que el nom de la cantant i poeta Sandra Rehder figura entre els més destacats de l'escena barcelonina del tango contemporani i dels patrons sonors i manifestacions artístiques que li són afins. Avui ens aturem en un dels seus últims projectes, un disc i un llibre recolzats per una campanya de micromecenatge que és a un parell de setmanes de finalitzar el seu termini. Parlem de "La invisible belleza", que posa títol tant al desè àlbum discogràfic de l'artista d'origen argentí, com al seu tercer poemari. N'hem parlat amb ella mateixa.