Gerard Flotats: "M'enamora la versatilitat del violoncel"

Tue, 26 Nov 2024 17:40:00 +0000

El violoncel·lista català de 23 anys Gerard Flotats ha estat el guanyador del Premi Joventuts Musicals de Catalunya al millor intèrpret d'obra d'autor català, del cicle El Primer Palau 2024. El premi, atorgat per la Federació de Joventuts Musicals de Catalunya, consisteix en la participació en el circuit Xarxa de Músiques a Catalunya en la pròxima temporada, 2025-2026. Aquesta tarda ens ha explicat què ha representat guanyar aquest guardó i quins són els seus pròxims projectes. A més, ens ha ofert una actuació musical en directe que veureu a la web del nostre programa i a la playlist de 3CatCultura a YouTube.