Ferran Martínez: "L'acordió bayan té una sonoritat espectacular, amb un equilibri de veus increïble"

Mon, 17 Apr 2023 16:20:00 +0000

Ferran Martínez amb el seu acordió bayan ha vingut aquesta tarda a "Assaig general" per presentar-nos el seu disc "Cara i creu", on interpreta amb el seu instrument des d'obres clàssiques de Johann Sebastian Bach, Johannes Brahms i Ludwig van Beethoven, fins a cançons d'Édith Piaf i Leonard Cohen i tangos d'Astor Piazzolla. Format al Conservatori Municipal de Barcelona i a l'ESMUC amb Iñaki Alberdi, interpreta música clàssica com d'altres estils i actua amb grups com @cavallbernat i VibraTango. Justament aquest dissabte presentarà el seu nou disc amb un concert d'entrada gratuïta a l'Auditori Pepita Sellés de Barcelona, seu de l'Orquestra de Cambra d'Acordions de Barcelona, on interpretarà obres de Mozart, Vivaldi, Beethoven i Strauss, entre altres.