Naiara Burke: "He necessitat expressar-me i la millor manera ha estat amb la música"

Fri, 06 Jun 2025 16:20:00 +0000

La cantant i compositora blanenca Naiara Burke ens ha presentat el seu EP de debut, titulat "Potser sí". L'ha enregistrat amb la col·laboració, en dos dels temes del disc, de la cantant i compositora Berta Sala i el Cor de Cambra Sota Palau, respectivament." Potser sí" és un disc que parla d'arriscar, de cercar nova llum i nous horitzons, d'acceptar la pena i d'acceptar la por. Un disc amb personalitat que ens convida a reflexionar i a sentir tota mena d'emocions. Beu de les influències de la poesia de Josep Carner, la música tradicional de la península Ibèrica i diverses artistes que han influït l'autora. Al final de l'entrevista, Burke amb Berta Sala, ens han ofert una actuació musical en directe que veureu a la web del nostre programa i a la playlist de 3CatCultura a YouTube.