Conversem amb Josep Mas "Kitflus" del concert del seu Kitflus Ensemble

Wed, 29 Nov 2023 16:20:00 +0000

El músic català figura en l'escena musical del nostre país com un dels que més projectes ha acompanyat, arranjat o dirigit, i aquest vespre fa una proposta pròpia que s'ha emmarcat dins del Festival de Jazz de Barcelona. Aquest cop, el pianista, compositor i arranjador ha triat un ensemble de cordes per portar a l'escenari alguns dels temes més emblemàtics de la seva trajectòria. Un currículum on trobem feines que van de la direcció musical de la banda de Joan Manuel Serrat a la fundació de grups mítics del rock progressiu i del jazz fusió com Pegasus o Iceberg. Avui, la sala Luz de Gas de Barcelona acull el Kitflus Ensemble i hem parlat del seu concert amb el mateix Josep Mas, Kitflus.