Marc Miralta farà una gira per Catalunya amb el seu projecte "Flamenco Vibes"

Wed, 26 Feb 2025 17:30:00 +0000

Divendres, a Granollers, comença una gira per escenaris catalans de "Flamenco Vibes", un projecte signat pel bateria, percussionista i compositor Marc Miralta (a la foto) basat en una trobada particular entre els mons del jazz i del flamenc. Si bé aquest diàleg entre els dos terrenys musicals és un punt de partida que el músic barceloní fa anys que està explorant, ara la particularitat de l'espectacle i disc "Flamenco Vibes" és el protagonisme especial del so del vibràfon, amb totes les seves possibilitats expressives i sonores. Com ens comenta Marc Miralta, la gènesi de tot plegat està en una trobada, ja fa un temps, amb el guitarrista flamenc Ricardo Moreno, molt interessat en el món del jazz.