El Teatre Xesc Forteza acull la primera interpretació completa de "Nuredduna" de Magí Garcías Frau

Fri, 25 Feb 2022 17:23:00 +0000

A finals de 2020, el segell Blau va editar el disc "Nuredduna", on el pianista i compositor mallorquí Magí Garcías Frau va posar música a la llegenda del mateix nom i li va donar forma d'un espectacle multidisciplinari, on es barregen teatre, música i dansa. A pesar d'algunes estrenes parcials prèvies, aquest diumenge, a les set del vespre, el Teatre Xesc Forteza de Palma acollirà la primera interpretació completa d'aquest espectacle. Garcías Frau hi ha posat una música que mescla elements de la sonoritat clàssica, amb el pop i el jazz i en la qual intervenen artistes aparentment allunyats com Laura Picó i Juanjo Monserrat, cantant i multiinstrumentista.
N'hem parlat amb el mateix pianista i compositor mallorquí.