"És fantàstic que la majoria d'institucions musicals del país participem en el Concert per la Pau"

Mon, 28 Mar 2022 16:20:00 +0000

Marc Busquets, director artístic de la Fundació Victòria dels Àngels i del Festival Life Victoria, i Urszula Bardlowska, cantant polonesa que està fent el màster de lied Victòria dels Àngels de l'ESMUC, oferiran el Concert per la Pau del dimecres 30 de març a L'Auditori, organitzat per la Fundació Victòria dels Àngels, l'Ajuntament de Barcelona, la Generalitat de Catalunya i una desena d'entitats catalanes, a benefici del projecte "Ucraïna ens necessita" de la Creu Roja. El concert comptarà amb la participació d'artistes com Joyce DiDonato, Jordi Savall, Antoni Ros Marbà i Mattia Olivieri, entre altres, a més de l'Orquestra i el Cor per la Pau, que s'han creat específicament per a l'ocasió amb músics voluntaris provinents de les principals institucions musicals barcelonines. Tots els intèrprets d'aquest concert hi participen de manera filantròpica.