Laia Frigolé i Pau Marcos ens donen els detalls del seu concert "Byrd's songs" a Girona

Fri, 27 Jan 2023 06:00:00 +0000

La soprano Laia Frigolé i el gambista Pau Marcos van coincidir ara fa vuit anys en l'enregistrament d'un disc dedicat a Bernat de Ventadorn. A tots dos professors del Conservatori Isaac Albéniz de la Diputació de Girona els uneix de fa temps una amistat i una relació professional i aquesta circumstància es troba en l'origen del concert que tindrà lloc aquest dissabte, a les 12 del migdia, a l'Auditori Josep Viader de la Casa de Cultura de Girona. La soprano catalana compartirà escenari amb el conjunt de violes de gamba i amb el conjunt d'antiga de Nivell Elemental del Conservatori de Girona, dirigits per Pau Marcos, que interpretaran obres de William Byrd i Thomas Tallis, en el concert que han titulat "Byrd's songs". N'hem parlat amb ella mateixa (a la foto) i amb Marcos.