Llorens: "En Pau Casals la distribució de l'arc i el vibrato molt continu tenen una funció concreta"

Tue, 20 May 2025 16:20:00 +0000

La violoncel·lista i musicòloga Ana Llorens (via telefònica) i Núria Ballester, directora del Museu Pau Casals del Vendrell (a la foto), ens han donat els detalls de la investigació de l'Institut Complutense de Ciències Musicals de Madrid, dirigida per la mateixa Llorens, que ha estudiat els factors que van convertir Pau Casals en un dels millors violoncel·listes de tots els temps. Analtza les cartes i més de cent enregistraments del mestre amb la intenció de traslladar les troballes acadèmiques a la pràctica interpretativa actual. Per fer-ho, s'ha procedit a la digitalització completa de la discografia de Casals per a l'anàlisi computacional d'aquests enregistraments. El projecte culminarà els dies 22 a 24 de maig quan destacats violoncel·listes i músics de cambra oferiran una sèrie de concerts al Museu Pau Casals, on es recrearà el so del mestre del Vendrell.