La SGAE homenatja Carmen Amaya a Barcelona

Mon, 08 Apr 2024 16:35:00 +0000

Avui és el Dia Internacional del Poble Gitano, i parlem d'una proposta que es durà a terme demà a Barcelona. La ciutat s'uneix a la celebració de l'efemèride i fa un homenatge a la ballarina Carmen Amaya. Es tracta d'un acte a la sala Paral·lel 62 que reunirà diversos artistes de la música i la dansa flamenques, inclosos alguns dels descendents de la nissaga de l'artista homenatjada. L'ha organitzat la Societat General d'Autors i Editors (SGAE), que a més ho fa coincidir amb els 125 anys de l'entitat. Per això, i per completar la jornada, a la seu barcelonina de la SGAE tindrà lloc una trobada professional sobre diversos aspectes del món del flamenc. N'hem parlat amb Rubén Gutiérrez del Castillo, director general de la Fundació SGAE, i amb Karime Amaya, neboda neta de l'homenatjada, que participarà a l'acte.