El Gran Teatre del Liceu presenta la nova temporada 2024-25 amb grans veus i noves produccions

Mon, 22 Apr 2024 16:25:00 +0000

El concepte "Perseguint un somni" és el que vertebra la programació artística de la temporada 2024-25 del Liceu, que vol ser un viatge per somiar a partir del coneixement, l'art i l'òpera, essent el coliseu de la Rambla un mirall del món actual. La nova temporada permetrà veure set noves produccions (sis òperes i una dansa), tres de les quals liderades pel Liceu: l'estrena mundial de la nova producció d'Àlex Ollé de l'òpera "Lady Macbeth de Mtsensk" de Xostakóvitx; l'esperada arribada del "Lohengrin" de Wagner, en versió de la seva besneta Katharina Wagner, i "Benjamin a Portbou", nova obra d'Antoni Ros-Marbà, que també dirigirà la seva pròpia partitura. Aquestes són algunes de les principals cites liceístiques per al curs vinent.