Repassem els concerts que Mireia Feliu oferirà per homenatjar Núria Feliu

Mon, 13 May 2024 16:30:00 +0000

Demà passat, el Palau de la Música Catalana acollirà un espectacle especial en homenatge a la cantant Núria Feliu, icona cultural del país que ens va deixar l'any 2022, amb més de 40 discos publicats que han passat tant per la cançó popular com pel jazz, el bolero o el cuplet. Amb la voluntat de valorar la seva feina musical i la seva contribució a la normalització del català, el recinte modernista serà escenari d'una proposta que reuneix una llista llarga de músics, artistes i persones del món de la cultura, per recrear l'estil de la cantant de Sants. Una big band creada per a l'ocasió i la Cobla Ciutat de Girona són alguns dels elements de la proposta, que té com a director artístic Enric Majó i comptarà amb la participació, entre altres artistes, de la cantant Mireia Feliu (a la foto), neboda de l'homenatjada, que, a més, està liderant dos muntatges musicals que també homenatgen l'emblemàtica cantant barcelonina. N'hem parlat amb ella mateixa.