KIW: "Vivim i treballem als EUA però ens sentim molt arrelats a l'escena catalana"

Fri, 17 Apr 2026 16:40:00 +0000

El grup KIW, format per Pau Jorba, saxo, Artur Ponsà, bateria i Ferran Rico, baix (D'esquerra a dreta, a la foto), ens ha presentat el seu nou treball discogràfic, "Cosmosis Vol. 2", publicat per Say It Loud. A més, per celebrar el Record Day Store, que s'escau aquest dissabte 18 d'abril, publicarà en format vinil "Cosmosis Vol. 1 & 2", on reuneix aquest nou àlbum i l'anterior, i actuarà en concert a la botiga de vinils Discos Redondos, de Barcelona. Al final de l'entrevista KIW ens ha ofert una actuació musical que veureu a la nostra web i a la playlist de 3CatCultura a YouTube.