Fàtima Campos: "El Dia Internacional de la Dansa és cada dia"

Thu, 27 Apr 2023 16:30:00 +0000

Amb motiu del Dia Internacional de la Dansa (29 d'abril), l'Associació de Professionals de la Dansa de Catalunya (APDC) ha previst diferents accions en escenaris oberts a la ciutadania, que han encarregat a les coreògrafes Fàtima Campos, Virgínia Gimeno i Raquel Gualtero i que duran a terme amb entitats de dansa de Ciutat Vella, Sant Martí i Nou Barris. Les coreògrafes van ser seleccionades per convocatòria oberta. La proposta gira entorn dels actius en dansa i moviment (escoles de dansa, activitats socials, centres de creació, grups amateurs) dels tres districtes, i converteix els barris en els protagonistes de la festa de la dansa. Per això aquesta tarda hem conversat amb la ballarina i coreògrafa Fàtima Campos, que ha assajat amb les usuàries de diverses entitats del districte de Ciutat Vella per coordinar una acció ballada amb música en directe.