La companyia de dansa Mal Pelo tanca la trilogia dedicada a Bach amb l'espectacle "Highlands"

Wed, 05 May 2021 06:15:00 +0000

Des de demà, 6 de maig, fins al 16, el Mercat de les Flors de Barcelona acull la constel·lació "Bach Project", un projecte que se centra en l'estudi de l'obra de Johann Sebastian Bach i la seva relació amb la dansa i l'escena. Es tracta d'una tetralogia creada per la companyia de dansa Mal Pelo que gira entorn de la música del compositor barroc alemany. Durant els últims anys, l'estudi del contrapunt i la seva estructura han estat el centre de recerca coreogràfica i escènica de María Muñoz i Pep Ramis, juntament amb els col·laboradors que han format part de l'estudi i de les creacions. La tetralogia que Mal Pelo va iniciar fa anys, la formen els espectacles "Bach", "On Goldberg Variations" i "Inventions", i a partir de demà es podrà veure l'estrena de "Highlands". A més d'aquesta estrena, al llarg d'aquests dies es podran veure diferents espectacles i també concerts lligats a Bach, com el dels violinistes Joel Bardolet i Jaume Guri. N'hem parlat amb Pep Ramis i Joel Bardolet.