"A 'Fedra' hem buscat la transmissió de la metodologia entre les diferents disciplines artístiques"

Mon, 21 Feb 2022 18:00:00 +0000

El compositor i director Juan Jurado i l'actriu i directora escènica Neus Vila Pons ens han acompanyat aquesta tarda per parlar-nos de l'estrena aquest dimecres 23 de febrer al Centre de les Arts Lliures (antic Espai Brossa) de Barcelona de l'espectacle "Fedra. Oratori profà per a una actriu i dues cantants líriques", amb text de Iannis Ritsos traduït al català per Joan Casas Fuster i amb música del mateix Jurado i posada en escena de la mateixa Vila Pons. Es tracta d'un espectacle interdisciplinari sobre els versos del poeta grec que té la música electroacústica per a dos sopranos líriques i electrònica, amb enregistrament, live processing i paisatge sonor com a protagonista. Les dues cantants líriques que hi participen són les sopranos Montse Solà Pijuan i Adriana Aranda i l'escenografia va a càrrec d'Ernest Altés.