Morlot inaugura la temporada de L'Auditori amb el seu primer concert com a director titular de l'OBC

Thu, 29 Sep 2022 05:00:00 +0000

Aquest cap de setmana, L'Auditori enceta la temporada 2022-23 amb el primer concert de Ludovic Morlot com a director titular de l'OBC. El mestre francès arriba coincidint amb l'última temporada de la trilogia vital començada el 2020 amb la "Creació", que va seguir amb l'"Amor i odi" i ara culmina amb el lema "Mort o retorn". És per això que, en el programa, hi ha obres que tracten d'alguna manera aquest tema, en aquest cas, la Quarta simfonia de Mahler i "Let me tell you" de Hans Abrahamsen, compositor convidat de la temporada. N'ha parlat el mateix Morlot en roda de premsa.