Coneixem el projecte de dansa People Power Partnership, del qual en forma part el Temporada Alta

Thu, 15 Apr 2021 06:20:00 +0000

Vuit joves artistes catalans seleccionats pel festival gironí Temporada Alta formaran part del People Power Partnership, un projecte europeu dedicat a les danses urbanes on participen 14 institucions culturals i educatives d'11 països diferents. És un projecte de llarg recorregut, subvencionat per Europa Creativa i cadascuna de les ciutats que s'han sumat al projecte selecciona 8 joves d'entre 18 i 25 anys perquè formin part dels espectacles que s'organitzaran des d'aquest any i fins al 2024. Les persones seleccionades tindran l'oportunitat d'actuar tant al Temporada Alta com a diferents ciutats d'Europa i formar part d'un equip creatiu i professional amb més de 100 joves. En parlem amb Narcís Puig, adjunt a la direcció artística del Temporada Alta i un dels responsables del projecte ens en dona tots els detalls.