"Clavé va ser un revolucionari, ja que va oferir als obrers l'oportunitat de fer art amb la veu"

Wed, 21 Feb 2024 17:20:00 +0000

El musicòleg Xavier Chavarria i presentador i realitzador del programa "El compositor de la setmana" de la nostra emissora, ens ha donat els detalls de l'espectacle "Venim de Clavé", que el Cor de Cambra de Granollers, dirigit per Josep Vila i Jover, oferirà aquest dissabte al Teatre Auditori de Granollers; l'endemà --diumenge--, al Teatre Auditori de Llinars del Vallès; al juny, a la Garriga, i el proper novembre, a Igualada. L'espectacle, amb guió, presentació i comentaris del mateix Xavier Chavarria, homenatjarà Josep Anselm Clavé, de qui enguany commemorem el bicentenari del seu naixement i el 150è aniversari de la seva mort. Consistirà en una selecció d'obres corals de diversos compositors, que recolliran la trajectòria de la tradició coral del nostre país, que va néixer amb Clavé, fundador del moviment coral.