Xavier Alern: "Després de 50 anys, 'Tubular Bells' és el cinquè disc més venut a l'Estat espanyol"

Mon, 26 Jun 2023 16:30:00 +0000

El musicòleg Xavier Alern, creador de l'orquestra Opus One, que usa instruments contemporanis, ha vingut a parlar-nos del concert que la seva formació, amb la vocalista Anna Luna i el cantant Barry Palmer, la veu d'algunes de les cançons més famoses de Mike Oldfield, oferiran aquest divendres 30 de juny a l'Auditori de Girona. Retran un homenatge al disc "Tubular bells", l'àlbum més emblemàtic del compositor i multiinstrumentista britànic Mike Oldfield. Al concert interpretaran tots els temes d'aquest mític treball discogràfic, de forma curosa, sense anacronismes i amb el màxim respecte per l'esperit d'aquesta gravació del 1973. Una vetllada que forma part de la gira de concerts que estan protagonitzant per homenatjar aquest disc llegendari.