Josep Barcons: "Al Festival Espurnes Barroques intentem amalgamar sensacions"

Wed, 11 May 2022 16:20:00 +0000

El director artístic del Festival Espurnes Barroques ens ha presentat la cinquena edició del certamen, que un any més agermanarà música, patrimoni i gastronomia. Amb el lema "Llum barroca", ha programat 22 activitats que es desenvoluparan durant quatre caps de setmana entre el 13 de maig i el 12 de juny. Entre les propostes més destacades, el festival ha organitzat per primera vegada una exposició sobre els Bonecos de Santo Aleixo, uns titelles portuguesos extraordinaris en la representació dels quals la música juga un paper fonamental. A més, Espurnes Barroques oferirà la primera interpretació en temps moderns de les Sonates op. 4 de Luigi Taglietti (aquest dissabte a l'església de Sant Serni de la Pedra) i també l'estrena peninsular de l'òpera oratori "San Ignacio de Loyola", de Domenico Zipoli, a càrrec del conjunt Las Hespéridas (aquest diumenge a l'església dels Jesuïtes del carrer Casp de Barcelona).