Descobrim com serà el concert de Jorge Pardo a la Nova Jazz Cava

Fri, 31 May 2024 16:35:00 +0000

El dissabte 8 de juny, d'aquí una setmana, Jorge Pardo actuarà a la Nova Jazz Cava de Terrassa, acompanyat de tres dels músics més actius i amb trajectòria més consolidada del panorama del jazz de casa nostra. El flautista, saxofonista i compositor madrileny protagonitzarà una sessió titulada "Jorge Pardo BCN Connection" acompanyat d'Albert Bover al piano, Horaci Fumero al contrabaix i David Xirgu a la bateria. Plegats interpretaran alguns clàssics del jazz com Thelonious Monk o Duke Ellington, però també, és clar, pels tints flamencs que Pardo sempre aporta amb un mestratge que l'ha consolidat com un dels grans artífexs de la fusió del gènere sonor amb el jazz. N'hem parlat amb el mateix Pardo.