L'Auditori de Barcelona programa més de 400 concerts i 16 estrenes mundials a la propera temporada

Wed, 26 May 2021 16:30:00 +0000

430 concerts, 16 estrenes mundials, 14 de nacionals i 17 encàrrecs són algunes de les espectaculars xifres de la nova temporada de L'Auditori de Barcelona. Amb noms com els compositors convidats Bernat Vivancos i Joan Magrané, entre molts altres artistes, els propers mesos l'equipament desplegarà el segon capítol d'un discurs artístic de tres temporades, que va començar el setembre de 2020 amb la idea de Creació, segueix ara amb l'Amor-Odi i acabarà el 2023 amb la Mort-Retorn. Entre els grans noms internacionals que passaran per L'Auditori la propera temporada hi ha Patricia Petibon, Evgeny Kissin, Alondra de la Parra, Denis Khozhukin, Janine Jansen, Pierre-Laurent Aimard, Ian Bostridge, Patricia Kopatchinskaja, Andrés Orozco-Estrada, Kian Soltani, Trevor Pinnock i Nicolai Lugansky. Ens ho explica el director de L'Auditori, Robert Brufau.