Les Jornades de Blues de Bellvitge celebraran la seva segona edició al desembre

Tue, 09 Nov 2021 17:25:00 +0000

Aquest desembre arriben, per segon cop, les Jornades de Blues de Bellvitge. Al centre Cultural Bellvitge-El Gornal, situat en aquest barri de l'Hospitalet de Llobregat, els dies 10 i 11 de l'últim mes de l'any s'hi reuniran uns quants músics que coneixen de ben a prop, i amb molta experiència, l'estil nascut al sud dels Estats Units i ara tan estès com divers en les seves variants. Al darrere hi ha l'esforç de la Societat de Blues de Barcelona, entitat que promou l'estil amb una vocació d'implicar-hi el barri, i donar un impuls a la cultura. I, com ja hem fet altres vegades quan parlàvem d'iniciatives sorgides d'aquesta entitat, tornem a escoltar les opinions d'una de les seves portaveus: Montse Pratdesaba, artista més coneguda com Big Mama Montse, que ens ha resumit aquestes jornades que es van instaurar després que, a causa de la pandèmia, quedessin ajornades les xerrades en el marc del cicle Primavera in Black.