Fem un tast del novè disc que Joseba Tapia presentarà al Tradicionàrius

Wed, 23 Mar 2022 17:23:00 +0000

Dins de la música basca amb base tradicional, el nom de Joseba Tapia és un dels que més ha sonat en les últimes dècades, amb una trajectòria llarga i prolífica que ja l'ha portat a tenir nou discos editats. El novè treball, el músic i cantant especialitzat en la trikititxa ( l'acordió diatònic basc), el portarà a l'espai del Tradicionàrius divendres. És un àlbum titulat "Egon edo ez egon", que traduïm com "Ser o no ser". L'equip de músics, tal com passava en el disc anterior, compta amb una desena de noms: hi ha tres coristes, vent metall, teclat i baix elèctric, a més de la trikititxa de Joseba Tapia. N'hem parlat amb ell.