"La JOSB està treballant d'una manera especial que li dona una personalitat única"

Mon, 07 Feb 2022 17:20:00 +0000

El director català Josep Caballé Domenech ens ha parlat del concert de diumenge que ve, 13 de febrer, al Palau de la Música Catalana en què dirigirà la Jove Orquestra Simfònica de Barcelona (JOSB) en una vetllada a benefici de Càritas Castrense Barcelona. Caballé Domenech és el titular de la Colorado Springs Philharmonic i habitualment treballa com a director convidat amb les millors orquestres del món. A més, destaca com un dels directors més sol·licitats de la seva generació. Al concert de diumenge conduirà la interpretació del Concert per a violoncel i orquestra op. 129 de Robert Schumann, amb Ania Custodio Folch debutant com a solista i és que ella va ser violoncel·lista titular de la JOSB en els orígens de la fundació de l'orquestra. Tancarà el programa del concert la interpretació de la Simfonia núm.2 op. 73 de Johannes Brahms.