El Festival Els Set Inferns de Bellestar presenta la seva segona edició

Wed, 29 Jun 2022 05:00:00 +0000

El 9 de juliol, la població de Bellestar, a l'Alt Urgell, tornarà a acollir el seu Festival de Jazz i Folk dels Pirineus, també conegut com el festival d'Els Set Inferns. Després que l'estiu passat, amb una primera edició, el feedback del públic fos molt bo, malgrat la incertesa i els entrebancs generats per la pandèmia i per la climatologia, enguany la segona edició s'encara amb il·lusió i ganes renovades. Comencem situant-nos a Bellestar, una petita població que forma part del municipi de Montferrer i Castellbò, a uns 10 minuts de la Seu d'Urgell amb transport rodat, i d'on ha sorgit l'associació cultural Els Set Inferns. En forma part el músic Josep Vilarrubla, organitzador del festival que aquest juliol ha programat grups locals i de fora, tant de jazz com de folk.