Sara Serrano: "M'agrada estudiar amb dues professores per aprendre diferents versions d'una obra"

Fri, 21 May 2021 17:00:00 +0000

Avui hem conversat amb aquesta jove pianista mallorquina de 19 anys que és alumna del Centre Superior de la Fundació Conservatori Liceu i becària de la Fundació de Música Ferrer-Salat, perquè el mes passat va guanyar el primer premi a l'International Music Competition "London" Grand Prize Virtuoso, que li permetrà oferir aquest any un concert en directe al Royal Albert Hall de Londres. El concurs es va celebrar en format online a causa de la situació de pandèmia i Sara Serrano s'hi va presentar amb gravacions de vídeo fetes per ella mateixa a casa seva interpretant la Sonata per a piano op. 31 núm. 2, "La tempesta", de Ludwig van Beethoven, i "El Pelele", d'Enric Granados. Actualment, aquesta jove pianista mallorquina està cursant el primer curs de l'especialitat de piano amb la professora Alba Ventura i també fa classes amb la pianista Marta Zabaleta.