El 16è Folk als Mercats del Festival Tradicionàrius portarà la música d'arrel a mercats de Gràcia

Wed, 25 Jan 2023 17:25:00 +0000

Entre l'àmplia oferta sonora del Festival Tradicionàrius, des de fa 16 anys es programa el Folk als Mercats, una iniciativa que porta la música d'arrel a diferents mercats del districte barceloní de Gràcia, de manera que durant unes hores surt dels escenaris habituals. Emmarcat en la 36a edició del festival de música d'arrel, aquest dissabte dia 28 i els dies 18 de febrer i 11 de març, tres propostes arribaran a mercats com el de Lesseps o el de l'Abaceria, entre d'altres. Enguany el grup de "pandereteiras" encapçalat per Eva López serà un dels encarregats d'escampar música d'arrel gallega entre parades i clients, concretament, l'11 de març. Amb Eva López ja hi havíem parlat fa uns mesos amb motiu dels tallers que imparteix al Centre Artesà Tradicionàrius. Justament d'aquests tallers surt bona part del material que faran sonar als mercats. Ens ho comenta ella mateixa.