Sira Hernández: "Els participants del Concurs Maria Canals són el futur del piano"

Thu, 07 Mar 2024 17:40:00 +0000

Dins l'acció "El Maria Canals porta cua a Catalunya Ràdio" del 69è Concurs Maria Canals, hem entrevistat la pianista i compositora catalana Sira Hernández, a qui el certamen ha encarregat que escrigui una obra per tal que la interpretin els concursants. A més, Hernández, amb el piano de cua instal·lat a davant de la porta de l'emissora, ens ha interpretat un fragment d'"Hymn", l'obra que ha escrit per encàrrec de l'organització del concurs i que tocaran 22 dels 73 participants en el certamen. Aquesta actuació la veureu a l'Instagram de @catalunyamusica i del @mariacanalsbcn.